b'\n_START_ARTICLE_\nShort Valetta\n_START_PARAGRAPH_\nShort S.11 Valetta var et britisk passasjerfly fra 1930-tallet. Det var en en-dekker, konstruert og bygget av Short Brothers i Rochester i England.\n_START_SECTION_\nUtvikling\n_START_PARAGRAPH_\nFlyet var tegnet og ble bygget for Air Ministry for \xc3\xa5 sammenligne et amfibium med et sj\xc3\xb8fly p\xc3\xa5 pongtonger. Det var en en-dekker med tre Bristol Jupiter-motorer. Det fl\xc3\xb8y f\xc3\xb8rste gang 21. mai 1930. _NEWLINE_Det hadde plass til 16 passasjerer og to besetningsmedlemmer. I juli 1931 forlot det Rochester p\xc3\xa5 en reise til Afrika, fl\xc3\xb8yet av Sir Alan Cobham og returnerte til Rochester i september 1931 etter \xc3\xa5 ha fl\xc3\xb8yet 12 300 miles. Flyet fl\xc3\xb8y siste gang som sj\xc3\xb8fly i november 1931 f\xc3\xb8r det ble p\xc3\xa5satt hjulunderstell. Flyet gjennomgikk tester for Imperial Airways og luftfartsministeriet f\xc3\xb8r det ble trukket tilbake som sivilt fly og overf\xc3\xb8rt til Royal Air Force som treningsfly for RAF Halton.'